**Ministru kabineta noteikumu projekta „Grozījumi Ministru kabineta 2013. gada 27. augusta noteikumos Nr. 628 „Prasības attiecībā uz darbībām ar biocīdiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 27. augusta noteikumos Nr. 628 „Prasības attiecībā uz darbībām ar biocīdiem”” (turpmāk – noteikumu projekts) izstrādāts, lai pielāgotu noteikumu projektu Eiropas Parlamenta un Padomes 2012. gada 22. maija regulas Nr. 528/2012 par biocīdu piedāvāšanu tirgū un lietošanu (turpmāk – regula Nr. 528/2012) prasībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2013. gada 27. augusta noteikumos Nr. 628 „Prasības attiecībā uz darbībām ar biocīdiem” paredz prasību juridiskai vai fiziskai personai, ievedot biocīdu Latvijā, vai biocīda ražotājam (turpmāk – iesniedzējs), lai saņemtu biocīda inventarizācijas numuru, jāiesniedz valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – centrs) iesniegumu, biocīda etiķeti un drošības datu lapu.  Saskaņā ar regulas Nr. 528/2012 95. panta 2. punktu no 2015. gada 1. septembra nepiedāvā Eiropas Savienības kopējā tirgū biocīdu, kas sastāv no aktīvās vielas vai rada šādu vielu, kas nav iekļauta Eiropas Ķīmisko vielu aģentūras (turpmāk – aģentūra) uzturētajā aktīvo vielu un produktu veidu kombināciju sarakstā.  Regulas 528/2012 95. panta prasība ir paredzēta, lai pieteikuma iesniedzēji atgūtu daļu ieguldītos līdzekļus, kas izlietoti, lai pamatotu aktīvās vielas apstiprināšu saskaņā ar šīs regulas prasībām. Šādu līdzekļu atgūšana notiek, kad kāds cits komersants, kas ražo attiecīgo aktīvo vielu vai izmanto to biocīda ražošanā, vienojas ar datu turētāju par aktīvās vielas informācijas izmantošanu. Alternatīva ir, kad komersants pats sagatavo pieteikumu vai atsaucas uz datiem, kuriem ir beidzies datu aizsardzības periods. Visa šī informācija par komersantiem ir apkopota aģentūras uzturētajā attiecīgo aktīvo vielu sarakstā.  Ņemot vērā, ka saraksts ir publiski pieejams, tad iesniedzējs var vienkārši paņemt un norādīt kādu no komersantiem, kas ir sarakstā norādīts pie attiecīgās aktīvās un produkta veida kombinācijas. Tāpēc, lai saņemtu inventarizācijas numuru, ir nepieciešama informācija, kas norāda, ka aktīvās vielas ražotājam vai datu īpašniekam tiešām ir vienošanās ar biocīda ražotāju par aktīvās vielas izmantošanu biocīda ražošanā. Lielākoties iesnieguma par inventarizācijas numura saņemšanu iesniedzējs, kas ir izplatītājs Latvijā, šādu informāciju saņem no biocīda ražotāja.  Savukārt, ja netiek izpildīta regulas Nr. 528/2012 92.panta 2.punkta prasība, centrs atsaka inventarizācijas numura piešķiršanu.  Ņemot vērā, ka 2014. gada 4. maijā ir pieņemta Eiropas Komisijas deleģētā Regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi, kuras II pielikumā ir norādītas aktuālās aktīvās vielas, kas tiek izvērtētas darba programmas ietvaros, kā arī ir ņemti vērā visi iepriekš pieņemtie Eiropas Komisijas lēmumi, kas paredzēja attiecīgo vielu neiekļaušanu Eiropas Parlamenta un Padomes 1998. gada 16. februāra Direktīvas 98/8/EK par biocīdo produktu laišanu tirgū I, IA vai IB pielikumā, kas ir atcelta un aizstāta ar regulu Nr. 528/2012, ar noteikumu projektu tiek svītrots Ministru kabineta 2013. gada 27. augusta noteikumu Nr. 628 „Prasības attiecībā uz darbībām ar biocīdiem” 7.3. apakšpunkts un 2. pielikums. |
| 3. | Projekta izstrādē iesaistītās institūcijas | Valsts sabiedrība ar ierobežotu atbildību „Latvijas vides, ģeoloģijas un meteoroloģijas centrs”; Vides aizsardzības un reģionālās attīstības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biocīdu ražotāji un komersanti, kas ieved Latvijas teritorijā biocīdus.  Kopš regulas Nr. 528/2012 prasību piemērošanas, tas ir, kopš 2013. gada 1. septembra līdz šā gada 5. maijam centra datu bāzē ir reģistrēti aptuveni 133 komersantu, kas Latvijā ieved vai ražo biocīdus. Inventarizācijas numuri ir izsniegti vairāk nekā 470 biocīdiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu;  2) Eiropas Komisijas deleģētā Regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | 1) Eiropas Parlamenta un Padomes 2012. gada 22. maija Regula (ES) Nr.528/2012 par biocīdu piedāvāšanu tirgū un lietošanu  2) Eiropas Komisijas deleģētā Regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi | | | |
| A | B | C | | D |
| Regulas Nr.528/2012  95. panta 1.punkts | Noteikumu projekta1. un 3. punkts | Ieviests pilnībā | | Projekts stingrākas prasības neparedz |
| Regulas Nr.1062/2014 1. un 23. pants | Noteikumu projekta 2. un 4. punkts | Ieviests pilnībā | | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | Projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016. gada 21. jūnijā tika ievietots Vides aizsardzības un reģionālās attīstības ministrijas tīmekļa vietnē sabiedriskai apspriedei. |
| 3. | Sabiedrības līdzdalības rezultāti | Sadaļa tiks precizēta pēc sabiedrības viedokļu saņemšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neparedz jaunu institūciju izveidi, likvidāciju vai reorganizāciju.  Saistībā ar noteikuma projekta izpildi nav nepieciešamas veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas III un IV sadaļa – projekts šo jomu neskar.

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

2016.06.30. 15:26

1061

D.Jirgensone

67026514, Dagnija.Jirgensone@varam.gov.lv